Legal Document

Category: 7

Text:
6. ΒΑΣΙΛΙΚΟΝ ΔΙΑΤΑΓΜΑ της 19/23 Απρ.1949 Περί ιδρύσεως Λοιμοκαθαρτηρίου Ζώων εις Ρόδον. Έχοντες υπ’ όψιν τον Α.Ν. 1653/1939 ως και την υπ’ αριθ. 155/1949 γνωμοδότησιν του Συμβουλίου Επικρατείας προτάσει του επί της Γεωργίας Υπουργού απεφασίσαμεν και διατάσσομεν. Άρθρ.1.-Συνιστάται εν τη πόλει Ρόδω Δημόσιον Λοιμοκαθαρτήριον Ζώων υπαγόμενον εις την αρμοδιότητα του Υπουργείου Γεωργίας. Άρθρ.2.-Σκοπός του Λοιμοκαθαρτηρίου τούτου είναι: α)Ο εν αυτώ έλεγχος της υγείας των εκ της αλλοδαπής εν γένει προερχομένων και εις Ρόδον μεταφερομένων ζώων ως και των εκ του εσωτερικού της Χώρας μεταφερομένων εν γένει ζώων. β)Ο κρεωσκοπικός έλεγχος των δια του λιμένος της πόλεως Ρόδου εισαγομένων είτε εκ του εσωτερικού είτε εκ της αλλοδαπής νωπών κρεάτων. γ)Ο έλεγχος των εκ του εξωτερικού και εσωτερικού δια του λιμένος πόλεως Ρόδου εισαγομένων νωπών ή αλιπάστων ιχθύων, ωών και εν γένει τροφίμων ζωϊκής προελεύσεως συντετηρημένων ή μη. Άρθρ.3.-Η Διεύθυνσις του Λοιμοκαθαρτηρίου τούτου ανατίθεται εις τον Νομοκτηνίατρον αποσπωμένου εν ανάγκη και ετέρου Κτηνιάτρου εκ των εν τη υπηρεσία υπηρετούντων. Το προσλαμβανόμενον ημερομίσθιον βοηθητικόν και εργατικόν προσωπικόν δεν δύναται να υπερβή τους δύο. Εις τον αυτόν επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Λοιμοκαθαρτήρια Ζώων 17.Θ.θ.5-6